b'\n_START_ARTICLE_\nHercules and the Princess of Troy\n_START_SECTION_\nPrezentare\n_START_PARAGRAPH_\nFilmul se deschide cu afirma\xc8\x9bia c\xc4\x83 oamenii din Troia trebuie s\xc4\x83 sacrifice o dat\xc4\x83 pe lun\xc4\x83 o fecioar\xc4\x83 pentru ca un monstru s\xc4\x83 nu i distrug\xc4\x83 ora\xc8\x99ul. Din acest motiv, unele familii fug din Troia dar ajung \xc3\xaen m\xc3\xa2inile pira\xc8\x9bilor. Hercule (Gordon Scott), aflat la bordul "Olympiei", se \xc3\xaentoarce pe una dintre aceste nave \xc8\x99i elibereaz\xc4\x83 troienii de la bord. Merg\xc3\xa2nd \xc3\xaen  Troia, lui Hercule i se dau doi cai care nu pot fi r\xc4\x83ni\xc8\x9bi de s\xc4\x83ge\xc8\x9bi. Apoi,  afl\xc4\x83 de la Ortag (Roger Browne) care este sl\xc4\x83biciunea monstruului: armura sa nu-i acoper\xc4\x83 burta._NEWLINE_Scurt timp dup\xc4\x83 aceea, un boxer \xc3\xaencearc\xc4\x83 s\xc4\x83-l otr\xc4\x83veasc\xc4\x83 pe Hercule, dar cade \xc3\xaen propria sa capcan\xc4\x83 otr\xc4\x83vindu-se cu m\xc4\x83nu\xc8\x99ile sale de box \xc8\x99i moare. Apoi, Hercule \xc8\x99i Ulise  (Mart Hulswit) sunt ataca\xc8\x9bi de ceea ce par a fi ho\xc8\x9bi, iar Diogene (Paul Stevens) prezint\xc4\x83 teoria c\xc4\x83 Petra (Steve Garrett) l-a ucis pe fratele s\xc4\x83u \xc8\x99i inten\xc8\x9bioneaz\xc4\x83 s\xc4\x83 o omoare pe prin\xc8\x9besa Diana (Diana Hyland). Dup\xc4\x83 ce aceast\xc4\x83 teorie este dezv\xc4\x83luit\xc4\x83 prin\xc8\x9besei Diana, ea este aleas\xc4\x83 pentru ceremonie, iar marele preot este ucis. Dup\xc4\x83 ce l-a provocat pe Petra, Hercule este capturat \xc8\x99i \xc8\x9binut \xc3\xaentr-o gaur\xc4\x83 metalic\xc4\x83, \xc3\xaen care solda\xc8\x9bii toarn\xc4\x83 ulei pentru a-l \xc3\xaempiedica pe Hercule s\xc4\x83 urce. Ortag \xc3\xael salveaz\xc4\x83 pe Hercules \xc8\x99i moare lupt\xc3\xa2nd cu monstrul pe care Hercule \xc3\xael ucide \xc3\xaen cele din urm\xc4\x83. Prin\xc8\x9besa Diana devine conduc\xc4\x83torul Troiei, iar Hercule \xc3\xae\xc8\x99i  continu\xc4\x83 aventurile sale.\n_START_SECTION_\nProduc\xc8\x9bie\n_START_PARAGRAPH_\nA fost realizat ca un episod  pilot pentru un serial de televiziune care niciodat\xc4\x83 nu a mai fost produs.  Muzica este scris\xc4\x83 de Fred Steiner.\n_START_SECTION_\nLansare \xc8\x99i primire\n_START_PARAGRAPH_\nDe\xc8\x99i este foarte scurt  (47 minute) a fost lansat \xc3\xaen SUA la televiziune ca un film artistic.'